**Základná škola Tuchyňa, Tuchyňa 105, Tuchyňa**

**Správa**

**o výchovno – vzdelávacej činnosti, jej výsledkoch a podmienkach Základnej školy, Tuchyňa 105 za školský rok 2021/2022**

Vypracoval: Mgr. Adriana Michalcová september 2022

**Obsah**

1. Základné identifikačné údaje
2. Zamestnanci základnej školy
3. Údaje o rade školy a iných poradných orgánoch školy
   1. Údaje o rade školy
   2. Údaje o  metodickom združení
4. Údaje o žiakoch školy za školský rok 2021/2022
5. Údaje o počte zapísaných žiakov do 1. ročníka pre školský rok 2022/2023
6. Výsledky externých meraní
7. Údaje o výsledkoch hodnotenia a klasifikácie žiakov
8. Zoznam uplatňovaných učebných plánov v školskom roku 2021/2022
9. Údaje o počte zamestnancov
10. Údaje o aktivitách a prezentácii školy na verejnosti
11. Údaje o projektoch, do ktorých bola škola zapojená
12. Údaje o inšpekčnej činnosti vykonanej Štátnou školskou inšpekciou v škole
13. Údaje o finančnom a hmotnom zabezpečení výchovno – vzdelávacej

činnosti školy

1. Údaje o priestorových a materiálnych podmienkach školy
2. Mimoškolská činnosť
3. Silné a slabé stránky škôl a školských zariadení, riziká a príležitosti
4. **Základné identifikačné údaje školy**

|  |
| --- |
| **Názov školy: Základná škola, Tuchyňa 105** |
| **Adresa: Tuchyňa 105, 018 55 Tuchyňa** |
| **Telefónne, faxové číslo: 042/4492604** |
| **Webové sídlo:** [**www.tuchyna.eu**](http://www.tuchyna.eu) |
| **e-mailová adresa:** [zstuchyna@zoznam.sk](mailto:zstuchyna@zoznam.sk) |

1. **Údaje o zriaďovateľovi školy**

|  |  |
| --- | --- |
| **Zriaďovateľ** | **Obec Tuchyňa** |
| Štatutár – starosta obce | Ing. Rastislav Krajčík |
| Riaditeľ ZŠ | Mgr. Adriana Michalcová |

1. **Údaje o rade školy a  poradných orgánoch školy**
   1. **Údaje o rade školy**

Rada školy bola ustanovená v zmysle § 24 zákona č. 596/2003 Z. z. o štátnej správe v školstve a školskej samospráve a o zmene a doplnení niektorých zákonov v znení neskorších predpisov, po voľbách 1. 10.2018 na obdobie 4 rokov.

Rada školy pôsobila v nasledovnom zložení:

* Predseda: Mgr. Zuzana Muráriková
* členovia : Zuzana Kišková, MUDr. Martina Fabian Pecháčková (zástupcovia z radov rodičov), Blažej Mičuda (zástupca zriaďovateľa), Mária Pecháčková (zástupca nepedagogických zamestnancov).

Rada školy na svojich zasadnutiach v minulom školskom roku zasadala štyrikrát, prerokovala nasledovné skutočnosti:

* správu o výchovno – vzdelávacej činnosti školy za školský rok 2020/2021,
* návrh plánu RŠ na rok šk. rok 2021/2022,
* organizáciu školského roka 2021/2022 – stav žiakov, tried a zamestnancov školy a ŠZ, aktivity organizované počas školského roka,
* návrh na organizáciu školského roka 2022/2023.
  1. **Údaje o poradných orgánoch riaditeľa školy**

V základnej škole je zriadené metodické združenie, ktoré je poradným orgánom riaditeľa školy. V školskom roku zasadalo štyrikrát.

1. **Údaje o žiakoch školy**

V školskom roku 2021/2022 bolo k 15. 09. 2010 v základnej škole 22 žiakov z toho 9 dievčat. V prvom ročníku 8 žiakov z toho 5 dievčat, v druhom ročníku boli 4 chlapci, v treťom ročníku 10 detí z toho 4 dievčatá. V prvej triede boli spojení žiaci 1. a 2 ročníka. V druhej triede sa učili žiaci 3. ročníka. V tomto školskom roku sme nemali žiakov 4. ročníka.

V školskom klube detí bolo zapísaných 22 detí.

1. **Údaje o počte zapísaných žiakov do 1. ročníka**

V zmysle VZN Obce Tuchyňa č. 6/2015 o mieste a čase zápisu dieťaťa na plnenie povinnej školskej dochádzky v ZŠ v zriaďovateľskej pôsobnosti Obce Tuchyňa,  dňa 14. apríla 2021, počty zapísaných žiakov - prvákov pre školský rok 2022/2023 sú uvedené v nasledujúcej tabuľke.

|  |  |  |  |  |  |
| --- | --- | --- | --- | --- | --- |
| Základná škola | **Počet žiakov** | **Z celkového počtu zapísaných** | | | **Počet tried** |
| Spolu | Dievčatá | Odklady | Nezaškolení v MŠ | Samostatné |
| ZŠ Tuchyňa | 4 | 2 | 0 | 0 | 0 |

1. **Údaje o výsledkoch hodnotenia a klasifikácie žiakov podľa poskytovaného stupňa vzdelania**

Z celkového počtu žiakov prospelo 100 % žiakov. Zníženú známku zo správania nemal ani jeden žiak.

V tomto školskom roku prospeli všetci žiaci prvého ročníka, v druhom ročníku prospeli s vyznamenaním 4 žiaci a v treťom ročníku 8 žiaci prospeli s vyznamenaním a 2 žiaci prospeli veľmi dobre.

Žiaci vymeškali za celý školský rok 1949 ospravedlnených vyučovacích hodín, čo bolo priemerne 89 vyučovacích hodín na žiaka, všetky vymeškané hodiny boli ospravedlnené. V škole sa nevyskytol prípad zanedbávania povinnej školskej dochádzky.

1. **Zoznam uplatňovaných učebných plánov v školskom roku 2021/2022**

Obsah vzdelávania je pre jednotlivé stupne vzdelania určený vzdelávacími štandardmi **v štátnych vzdelávacích programoch (ŠVP),** ktoré stanovujú **všeobecné ciele vzdelávania a kľúčové kompetencie**, ku ktorým má vzdelávanie smerovať. ŠVP vydáva ministerstvo školstva.

Škola v tomto školskom roku postupovala podľa Inovovaného školského vzdelávacieho programu ZŠ Tuchyňa (IŠkVP) v  1. 2. a v 3. ročníku, ktorý je vypracovaný v zmysle štátneho vzdelávacieho programu.

**Inovovaný RUP(rámcový učebný plán)ISCED 1**

|  |  |  |  |  |
| --- | --- | --- | --- | --- |
| **Vzdelávacia oblasť** | **Vyučovací predmet** | **Počet hodín za 1.- 4. Ročník** | | |
| **Jazyk a komunikácia** | Slovenský jazyk a literatúra | ŠVP | ŠkVP | |
| 1.roč. 9 | 1.roč. 9 | 34 |
| 2.roč. 8 | 2.roč. 9 |
| 3.roč. 7 | 3.roč. 8 |
| 4.roč. 7 | 4.roč. **8** |
| Využité disponibilné hodiny – 3 | | |
| Prvý cudzí jazyk / anglický jazyk | ŠVP | ŠkVP | |
| 1.roč. 0 | 1.roč. 1 | 8 |
| 2.roč. 0 | 2.roč. 1 |
| 3.roč. 3 | 3.roč. 3 |
| 4.roč. 3 | 4.roč. 3 |
| Využité disponibilné hodiny – 2 | | |
|  |  |  |  |  |
| **Človek príroda** | Prvouka | ŠVP | ŠkVP | |
| 1.roč. 1 | 1.roč. 1 | 2 |
| 2.roč. 2 | 2.roč. 1 |
| 3.roč. 0 | 3.roč. 0 |
| 4.roč. 0 | 4.roč. 0 |
| Využité disponibilné hodiny – 0 | | |
|  |  | | |
|  |  | | |
| Prírodoveda | ŠVP | ŠkVP | |
| 1.roč. 0 | 1.roč. 0 | 3 |
| 2.roč. 0 | 2.roč. 0 |
| 3.roč. 1 | 3.roč. 1 |
| 4.roč. 2 | 4.roč. 2 |
| Využité disponibilné hodiny – 0 | | |
| **Človek a hodnoty** | Náboženská výchova | ŠVP | ŠkVP | |
| 1.roč. 1 | 1.roč. 1 | 4 |
| 2.roč. 1 | 2.roč. 1 |
| 3.roč. 1 | 3.roč. 1 |
| 4.roč. 1 | 4.roč. 1 |
| disponibilné hodiny – 0 | | |
|  |  |  | | |
| **Matematika a práca s informáciami** | Matematika | ŠVP | ŠkVP | |
| 1.roč. 4 | 1.roč. 5 | 19 |
| 2.roč. 4 | 2.roč. 5 |
| 3.roč. 4 | 3.roč. 5 |
| 4.roč. 4 | 4.roč. 4 |
| Využité disponibilné hodiny – 3 | | |
| Informatika | ŠVP | ŠkVP | |
| 2 | 1.roč. 0 | 2 |
| 2.roč. 0 |
| 3.roč. 1 |
| 4.roč. 1 |
| Využité disponibilné hodiny – 0 | | |
|  |  |  |  | |
|  |  |  |  | |
| **Vzdelávacia oblasť** | **Vyučovací predmet** | **Počet hodín za 1.- 4. Ročník** | | |
| **Človek a spoločnosť** | Vlastiveda | ŠVP | ŠkVP | |
| 1.roč. 0 | 1.roč. 0 | 3 |
| 2.roč. 0 | 2.roč. 0 |
| 3.roč. 1 | 3.roč. 1 |
| 4.roč. 2 | 4.roč. 2 |
| Využité disponibilné hodiny – 0 | | |
|  |  |  | | |
| **Človek a svet práce** | Pracovné vyučovanie | ŠVP | ŠkVP | |
| 1.roč. 0 | 1.roč. 0 | 2 |
| 2.roč. 0 | 2.roč. 0 |
| 3.roč. 1 | 3.roč. 1 |
| 4.roč. 1 | 4.roč. 1 |
| Využité disponibilné hodiny – 0 | | |
|  |  |  |  |  |
| **Umenie a kultúra** | Výtvarná výchova | ŠVP | ŠkVP | |
| 1.roč. 2 | 1.roč. 2 | 6 |
| 2.roč. 2 | 2.roč. 2 |
| 3.roč. 1 | 3.roč. 1 |
| 4.roč. 1 | 4.roč. 1 |
| Využité disponibilné hodiny – 0 | | |
| Hudobná výchova | ŠVP | ŠkVP | |
| 1.roč. 1 | 1.roč. 1 | 4 |
| 2.roč. 1 | 2.roč. 1 |
| 3.roč. 1 | 3.roč. 1 |
| 4.roč. 1 | 4.roč. 1 |
| Využité disponibilné hodiny – 0 | | |
|  |  |  |  |  |
| **Zdravie a pohyb** | Telesná a športová výchova | ŠVP | ŠkVP | |
| 1.roč. 2 | 1.roč. 2 | 8 |
| 2.roč. 2 | 2.roč. 2 |
| 3.roč. 2 | 3.roč. 2 |
| 4.roč. 2 | 4.roč. 2 |
| Využité disponibilné hodiny – 0 | | |

|  |  |  |  |  |
| --- | --- | --- | --- | --- |
|  | Povinné hodiny spolu | 88 |  |  |
|  | Disponibilné hodiny | 8 |  |  |
|  | Hodiny spolu | 96 |  |  |

1. **Údaje o počte zamestnancov a plnení kvalifikačného predpokladu pedagogických zamestnancov škôl**

**Pedagogickí zamestnanci, ktorí pôsobia v ZŠ**:

Mgr. Adriana Michalcová, učiteľka, riaditeľka, kvalifikovaná,

Mgr. Zuzana Muráriková, učiteľka, kvalifikovaná,

Mgr. Bohuslava Kováčiková, vychovávateľka v ŠKD.

**Nepedagogickí zamestnanci:**

Rudolf Šedo, školník,

Mária Pecháčková, upratovačka.

1. **Údaje o aktivitách a prezentácii škôl a školských zariadení na verejnosti**

V školskom roku 2021/2022 škola organizovala školské kolá nasledovných súťaží:

Pytagoriáda

e-Bobor

Hviezdoslavov Kubín

**Aktivity v školskom roku 2021/2022:**

**Zapojili sme sa do projektu Zelená škola.** Koordinátorka projektu absolvovala školenia k problematike environmentálneho vzdelávania. Realizovali sme akčný plán na školský rok 2021/2022, aktivity boli venované téme separovania odpadu.V realizácii projektu sme boli úspešní a získali sme vlajku Zelenej školy zaradili sme sa do medzinárodnej siete Eco Schools .

**Koľko lásky sa zmestí do krabice od topánok** – príprava darčekových krabičiek k Vianociam pre dôchodcov v domovoch pre seniorov.

V októbri sme v obci pripravili pri príležitosti **Mesiaca úcty k starším** nástenku s kresbami a básničkami pre dedkov a babky.

Dňa 12. 11. 2021 sme v škole zorganizovali **Lego deň.**

**Stretnutie s Mikulášom** **spojené s divadelným predstavením**, dňa 5. 12. 2021.

**Vianočné tvorivé dielne,** výroba vianočných dekorácii sme zorganizovali dňa 14. 12. 2021.

Vo februári žiaci absolvovali **preventívny program „Emka to vie...“,** ktorí sme zorganizovali v spolupráci s CPPPaP Dubnica nad Váhom. Program bol zameraný na prevenciu sociálno - patologických javov.

**Karneval** sa uskutočnil 23.2. 2022.

V tomto školskom roku sme organizovali aj **týždenný korčuliarsky kurz** v termíne od 28.3. do 1.4. 2022.

Divadelné predstavenie „O škaredom káčatku“ sme si pozreli 8.4.2022.

Veľkonočné tvorivé dielne s výrobou kraslíc a zdobením veľkonočných perníkov sme uskutočnili dňa 13. 4. 2022.

Dňa 30. 4. 2022 sme pripravili kultúrny program k stavaniu mája v obci a ekostánok s predajom eco výrobkov.

Environmentálne aktivity ku Dňu Zeme sme organizovali 22.4.2022.

Mamičkám ku Dňu matiek sme dňa 8.5.2022 pripravili kultúrny program a darčeky.

**Koncoročný výlet do Planetária v Hlohovci a na Nitriansky hrad sme uskutočnili dňa 23. 5. 2022.**

**Didaktické hry pre 1. stupeň ZŠ, spoločné aktivity s poľovníkmi** konané dňa 27. 06. 2022.

**Anglický aktívny týždeň s „native“ lektormi** od 20. 06. do 24. 6. 2022.

1. **Údaje o projektoch, do ktorých bola škola zapojená**

* **Zelená škola –** projekt zameraný na environmentálnu výchovu. Realizovali sme Akčný plán Zelenej školy so zameraním na separovanie odpadu. V projekte sme boli úspešní, zaradili sme sa do zoznamu Eco schools a získali sme vlajku.
* **Koľko lásky sa zmestí do krabice od topánok -** príprava darčekových krabičiek k Vianociam pre dôchodcov v domovoch.
* **Školské ovocie**– realizuje sa v spolupráci so Šj pri MŠ Tuchyňa.
* **Školské mlieko**– realizuje sa v spolupráci so Šj pri MŠ Tuchyňa.

1. **Údaje o inšpekčnej činnosti vykonanej Štátnou školskou inšpekciou v škole**

V tomto školskom roku nebola zo strany ŠŠI Školského inšpekčného centra Trenčín vykonaná inšpekčná činnosť.

1. **Údaje o finančnom a hmotnom zabezpečení výchovno – vzdelávacej činnosti školy za rok 2022  materiálno – technickom zabezpečení školy.**

Financovanie škôl z rozpočtovej kapitoly MŠVVaŠ SR bolo zabezpečené v zmysle zákona č. 597/2003 Z. z. o financovaní základných škôl, stredných škôl a školských zariadení v znení neskorších predpisov a financovanie originálnych kompetencií v zmysle zákona č. 564/2004 Z. z. o rozpočtovom určení výnosu dane z príjmov územnej samospráve.

**Dotácie zo štátneho rozpočtu za rok 2021:**

Poskytnuté finančné príspevky zo ŠR pre rok 2021, normatívne, boli zaslané vo výške 65 026 €. Čerpali sa vo výške 65 026 €, do roku 2021 sa presunuli finančné prostriedky vo výške 753 €.

Nenormatívne finančné prostriedky boli poskytnuté vo výške 2 351 €.

Z toho príspevok na učebnice vo výške 408 €, Vzdelávacie poukazy vo výške 723 €, rozvojové projekty vo výške 400 €, príspevok na špecifiká vo výške 820 € (320 € na dezinfekciu a testy a 500 € na digitálne technológie.)

Poskytnuté finančné prostriedky v roku 2021 boli určené na bežné výdavky a boli čerpané na 100 %.

Príspevky ŠKD na čiastočnú úhradu nákladov spojených s hmotným zabezpečením školy od rodičov alebo inej osoby, ktorá má voči žiakovi vyživovaciu povinnosť: 514,80 €. Príspevok bol použitý na materiálno – technické zabezpečenie a učebné pomôcky pre ŠKD.

1. **Materiálno – technické zabezpečenie školy.**

**Budova ZŠ bola v tomto školskom roku v prevádzke už 84 rokov**, bola slávnostne otvorená 1.9.1937. Škola prešla mnohými úpravami, ktoré viedli k skvalitneniu pracovného a životného prostredia ako i technického stavu budovy:

* rekonštrukcia hygienických zariadení,
* oprava strechy,
* maľovanie priestorov školy,
* renováciou vytvorená PC učebňa,
* renováciou vytvorené žiacke šatne,
* výsadba zelene v okolí školy,
* iné menšie úpravy školy a okolia,
* výmena kúrenia ZŠ za plynové,
* oprava fasády budovy ZŠ,
* náter a oprava oplotenia školy.

V areáli školy sa nachádza školský dvor, ktorý poskytuje žiakom aj zamestnancom školy prostredie na relaxáciu a oddych. Z finančných prostriedkov projektu „Učenie nás baví“ sa čiastočná úprava okolia uskutočnila v mesiacoch august až september 2018.

V priestoroch základnej školy sa nachádza :

* 2 klasické triedy,
* herňa ŠKD,
* PC učebňa (je plne vybavená počítačmi s napojením na internet). Táto učebňa je z priestorových dôvodov v priestoroch MŠ, ktorá bezprostredne susedí so ZŠ,
* kancelária RŠ,
* chodba,
* sociálne zariadenia.

Odborná učebňa informatiky umožňuje plne realizovať učebné osnovy. Vybavenie kabinetov je postačujúce, pomôcky pravidelne obnovujeme a vymieňame pomôcky za modernejšie, ktoré spĺňajú požiadavky dnešnej modernej školy.

Škola má zrekonštruované hygienické zariadenia spĺňajúce všetky hygienické kritériá a požiadavky. Triedy i ostatné priestory školy sú vymaľované, čisté, spríjemňujú pracovné prostredie žiakov i ostatných zamestnancov školy.

Ako negatívum vnímame absenciu telocvične a vonkajšieho športového ihriska.

1. **Mimoškolská činnosť**

Počas školského roka 20/21 pracovali na škole boli zriadené krúžky: Tvoriváčik, Zábavná angličtina. Mimoškolská činnosť je zabezpečená aj v spolupráci so Súkromnou základnou umeleckou školou Trenčianske Teplice, ktorá má u nás zriadené elokované pracovisko so zameraním na hru na hudobné nástroje a spev.

1. **Silné a slabé stránky školy, riziká a príležitosti**

|  |  |
| --- | --- |
| **Silné stránky**  1.Kolektív, ktorý je zodpovedný, kreatívny, voči deťom i rodičom ústretový empatický.  3. Dobrá spolupráca so ZRŠ, Radou školy a obcou.  4. Využívanie IKT vo výchovno – vzdelávacom procese.  5. Kvalitná mimoškolská činnosť.  6. Zabezpečenie stravy pre žiakov i zamestnancov školy.  7. Škola je situovaná v peknom prírodnom prostredí.  8. Kvalitná spolupráca s MŠ.  9. Škola rodinného typu, nižší počet žiakov v triedach.  10. Individuálny prístup k žiakom. | **Slabé stránky**   1. Chýba vonkajšie ihrisko v areáli školy, telocvičňa. 2. Nedostatočný normatív na žiaka, nedostatočný rozpočet na riešenie dovybavenia školy v zmysle IŠVP. |
| **Príležitosti**   1. Zapájanie sa do projektov, získavanie mimorozpočtových zdrojov. 2. Nadobudnuté vedomosti aktívne využiť vo výchovno – vzdelávacom procese. 3. Žiakom poskytovať i naďalej veľa aktivít a činností, ktoré im pomôžu spojiť teóriu s praxou. 4. Spolupracovať s CPPPaP pri preventívnych programoch na prevenciu problémov v učení a správaní žiakov. 5. Cieľavedomo hľadať cesty pre spoluprácu s rodičmi, sponzormi školy. 6. Pokračovať v projektoch, ktoré môžu zvýšiť počítačovú gramotnosť a rozvoj komunikačných zručností. | **Hrozby**   1. Nedostatočné financovanie malotriednych škôl, nedostatok finančných prostriedkov na realizáciu modernizácie školy. 2. Kvalitné plnoorganizované školy v blízkom okolí. 3. Postavenie učiteľa v spoločnosti. |

|  |
| --- |
|  |